เอกชน 27 รายร่วมยื่นซองเอกสารตรวจสอบคุณสมบัติ เพื่อร่วมประมูลข้าวเข้าอุตสาหกรรมที่ไม่ใช่การบริโภคของคนปริมาณกว่า 245,000 ตัน
เอกชน 27 รายร่วมยื่นซองเอกสารตรวจสอบคุณสมบัติ เพื่อร่วมประมูลข้าวเข้าอุตสาหกรรมที่ไม่ใช่การบริโภคของคนปริมาณกว่า 245,000 ตัน

บรรยากาศการการยื่นซองเอกสารตรวจสอบคุณสมบัติ เพื่อเข้าร่วมการประมูลข้าวสารในสต๊อกของรัฐบาลเข้าอุตสาหกรรมที่ไม่ใช่การบริโภคของคนครั้งที่ 2 ปี 2561 จำนวนกว่า 245,000 ตัน ซึ่งเปิดให้เอกชนผู้สนใจเข้าร่วมตั้งแต่เวลา 09.00 น.-12.00 น. วันนี้ 27 ส.ค.61 พบว่ามีเอกชนให้ความสนใจยื่นซองเอกสารคุณสมบัติการจำหน่ายข้าวสาร อย่างต่อเนื่องตลอดช่วงเช้าที่ผ่านมาโดยมีผู้มารับคิวทั้งสิ้น 28 ราย

และหลังจากปิดรับการยื่นซองเอกสารตรวจสอบคุณสมบัติพบว่ามีเอกชนให้ความสนใจยื่นซองฯประมูลข้าวเข้าอุตสาหกรรมที่ไม่ใช่การบริโภคของคนจำนวน 27 ราย ไม่ยื่น 1 ราย ทั้งนี้ กรมฯ จะประกาศรายชื่อผู้เสนอซื้อที่มีคุณสมบัติเบื้องต้นครบถ้วนตามเงื่อนไข TOR และผู้ที่ผ่านการตรวจสอบและจะมีสิทธิ์เข้ายื่นซองเสนอราคาประมูลในวันที่ 29 สิงหาคมนี้ ตั้งแต่เวลา 09.00 น. ถึง 12.00 น. และจะเปิดซองเสนอซื้อในวันเดียวกันตั้งแต่เวลา 12.30 น. เป็นต้นไป

ส่วนการจำหน่ายข้าวสารในสต็อกของรัฐเข้าสู่อุตสาหกรรมที่ไม่ใช่การบริโภคของคนและสัตว์ ครั้งที่ 2 ปี 2561 ปริมาณกว่า 2.23 หมื่นตัน โดย กรมฯจะเปิดให้ยื่นซองเอกสารเพื่อตรวจสอบคุณสมบัติสำหรับผู้ที่สนใจเข้าร่วมการประมูลข้าวสารในสต๊อกวันนี้ในเวลาเวลา 13.00 น.– 16.00 น.ทั้งนี้ กรมฯ จะประกาศรายชื่อผู้เสนอซื้อที่มีคุณสมบัติเบื้องต้นครบถ้วนและเปิดซองเสนอซื้อในวันเดียวกัน ทั้งนี้การเปิดประมูลข้าวทั้ง 2 กลุ่มหากเอกชนสามารถประมูลได้ทั้งหมดจะทำให้รัฐบาลสามารถระบายข้าวที่มาจากโครงการรับจำนำข้าวได้ทั้งหมด 18 ล้านตันในทันที